# data[].attributes.body
Dumadagundong na milyon-milyong kaso ng COVID-19 ang pumapalaot sa buong daigdig. Habang ang ibang mga bansa ay unti-unti nang umaarangkada palayo sa bagsik ng pandemya, narito pa rin tayo sa paanan ng bundok inaasam na marating ang tuktok. Layunin ng gobyernong ilunsad ang face to face classes sa darating na nobyembre, hindi alintanang ikapapahamak lamang ito ng mga mag-aaral, guro, at tauhan ng paaralan kung walang ihahaing mabibisang hakbang ang mga nasa puwesto para sa ligtas na balik-eskwela. Gayunpaman, sandamakmak na kabataan din ang mapag-iiwanan at mapagkakaitan ng kalidad na edukasyon dulot ng mabagal na internet connection sa Pilipinas at kakapusan sa salapi para matugunan ang mga pangangailangan sa online class. Karamihan sa kanila ay walang tangan-tangan na pribilehiyo upang makipagsabayan sa krisis na kinakaharap ng ating edukasyon. Kaya naman kahit nasasabik ako sa HYFLEX SET-UP, nakalulungkot pa rin na taliwas sa kasabikan ang nararamdaman ng ilang mga mag-aaral.

“Hoy ngumiti ka naman mukha kang manununtok!” Oo, iyan ang kadalasan kong naririnig sa mga taong nasa paligid ko. Napipintig na nga ang tainga ko sa tuwing naririnig ang mga salitang iyon. Hindi naman maaaring laging may ngiting sumisilay sa labi ko sapagkat tiyak na magmimistula akong payaso no’n hindi ba? Kaya napapaisip tuloy ako kung kinakailangan ko bang batiin ang lahat ng makakasalubong ko sa daan para lamang hindi nila isipin na naghahanap ako ng away. Kapag naman mas nakilala mo na ‘ko, makakaasa kang hindi ako mauubusan ng paksa upang ipagpatuloy ang pag-uusap natin; matatawag din kitang “beh” na may kasama pang hampas sa tuwing tumatawa ako. Subalit hindi ito naging  madali para sa akin…dumating na ako sa puntong pati sarili kong pamilya ay pinapatigil na ang bibig ko sa pagsasalita.
LF: bagong pamilya T__T

Simula pa lamang noong bata ako ay nakahiligan ko na ang isports partikular na ang volleyball. Alalang-alala ko pa noong nanonood ako ng telebisyon nang matiyempuhan ko ang laban sa pagitan ng Ateneo Lady Eagles at NU Lady Bulldogs. Hindi ko man mawari ang mga patakaran ng volleyball sa mga oras na iyon, ngunit nakaramdam ako ng kakaibang sensasyong nag-udyok sa akin na ipagpatuloy ang pagmamahal sa nasabing isports. Bukod sa volleyball, may kakayahan din ako sa paglalaro ng basketball, badminton, at table tennis. Madalas ko kasing napapanood ang mga isports na nabanggit kung kaya’t natutunan ko ito nang hindi namamalayan.

Ako si Maria Beatrix Bautista ngunit maaari niyo akong tawagin sa palayaw na Rix. Bagamat hilig ko ang makakuha ng “clout”, hinding-hindi naman ako umaayon sa katagang “history is like chismis.” Kailanman ay hindi maituturing na chismis ang kasaysayan sa kadahilanang sumailalim ito sa masusing pag-aaral gamit ang samut-saring paraan o methods upang mapatunayan ang bawat datos na nakaukit sa mga aklat. Tandaang hindi natin babaguhin ang kasaysayan bagkus tayo ang gagawa ng kasaysayan para ipamana ito sa mga susunod pang henerasyon. Wika nga ni Atty. Leni, “ang namulat ay hindi na muling pipikit.” Mananatiling mapagmatyag at susupilin ang mga kasinungalingang ibinabalandra ng baluktot na administrasyon. Kabataan tayo, hindi kabataan lang.

# data[].attributes.body
Bilang pagpapakilala isang maikling parte ng orihinal na awitin ko ang aking ilalagay.

Mahalaga

Kahit ika'y nasasaktan
dahil 'di mo makita ang 'yong halaga sa'king mga mata
Umiilag ang yong mga mata sa salamin na nagpapakita
ng iyong kagandahan

Kaha't halika na
'Wag kang mangamba, ika'y mahalaga.
Iwanan ang nakaraan, ika'y nagbago na't mamahalin kita kahit puso'y puno ng sugat

Magandang araw sa inyong lahat! Ako si Inigo Armaine S. Mendoza. Maaari niyo akong tawaging Iggy. Nagagalak akong makilala kayo sa taong ito. Sana SABAY-SABAY!!! tayong maging mahusay at maging masaya sa pagsasama natin sa SHS

# data[].attributes.body
"Magandang araw sa aking bagong mga kamag aral,
ngayong taon ako’y umaasa na mga panibagong kaalaman ay ating matakal.

Ang ating pagkakasundo sa school year na ito ay aking inaasam,
at kung nagagalak kayong aking maging kaibigan gayon nama’y mainam.

Maari niyo akong tawagin sa pangalan kong ayowi,
at nalulugod akong sa klaseng ito ako’y maging bahagi."

# data[].attributes.body
Magandang araw! Sana ay nagustuhan ninyo ang sarili kong bersyon ng awiting “Sun and moon” kahit ito ang kadahilanan sa walang tigil na pagbuhos ng ulan. Tulad ng nasambit sa maikling video, ako ay si Dom! Bilang isang estudyante na nagmula sa paaralan na puno ng conyo (“Kuya can I tusok tusok the fishball?”)  isang layunin ko ngayong taong pampaaralan ay mas mahasa at lumawak ang kaalaman tungkol sa aking Wika.

Sa totoo lang ay mahilig na akong magbasa. Noong baitang siyam at sampu, ipinakilala ng aking mga nakaraang guro ang dalawang kuwento na nagudyak saakin na buksan ang aking mga mata sa iba’t ibang kanser ng lipunan. Ito ay ang Noli Me Tangere at ang El Filibusterismo. Ito ay lalong nagpaalab sa aking pagmamahal sa wikang Filipino. Sa aking pagbabasa, naaliw ako sa mga tauhan at kung paano isinabuhay ni Jose Rizal ang makatotohanang katangian ng mga Pilipino at kung paano humantong sa ganoong kinahinatnan ang bansa sa kwento dahil sa kanilang personalidad.

Ako ay nasasabik matuto sa isang Hyflex na set-up sapagkat naging kaunting balakid ang online set-up sa aking pag-aaral. Ngunit, mayroon akong mga agam-agam patungkol sa bagong set-up katulad ng pagiging flexible ng mga guro sa mga online submissions at tardy dulot ng mahinang wifi signal. Ngunit maliban doon ay hindi na ako makapaghintay magsimula ang taong pampaaralan na ito!

# data[].attributes.body
Una at Huling Podcast ni Angeline

Paalala: Hindi rin alam ni Angeline kung saan nakuha ni Angeline ang lakas ng loob para gawin ni Angeline ito.

# data[].attributes.body
II. Wala naman akong concerns ukol sa Hyflex setup

III.

Ang pangalan ko ay si Joaquin

Isang laking probinsya

Na pinalaking masayahin

Na nagaaral ngayon sa Maynila

Mula sa aking mahal na siyudad

Ang aking pangarap na maliit

Makapasok sa paaralang aking hangad

Ay natupad dahil sa malasakit

Ang pagmamahal ng aking magulang

Ay aking hinahangaan

Mula sa aking ina na laki sa hirap

At ang aking ama na makabayan

Sa nakikita ko sa aking lipunan

Nakita ko ang mga anghel, mga santo, pati na ang mga hudas

Ang aking unang tungkulin ay para sa inang bayan

Hanapan ito ng nangangailangang lunas

# data[].attributes.body
II. Ano ang mga concern/s mo sa HYFLEX SET-UP, kung mayroon man?

Isa lang naman ang aking concern, at tungkol siya sa aking ginagamit na laptop. Dahil sa mga komplikasyon, kailangang naka-plug-in ang aking kompyuter para gumana. Sana sa pagdating ng aming mga onsite sessions papayagan po ang set-up na ito, salamat sa inyong pag-intindi!

III. Magandang umaga, o hapon, o kailan pang binabasa mo 'to! Ako po si Ignacio Maria Jose F. Balmaceda, at pwede mo akong tawaging "Ignacio"! Nasasabik akong makasama kayo sa darating na dalawang taon dito sa SHS, at sana nasasabik rin kayo!

Bilang isang estudyante, naniniwala ako na kaya ng sinuman na makisangkot sa komunidad; kahit anong antas, kasarian, at ano pa ay may boses na kailangan nating gamitin. Ang aking kasaysayan ang nagpapatunay nito, sapagkat binigay ako ng opportunidad na makisangkot sa aking org noong Junior High School. Sana, sa loob ng school-year na 'to, lalago pa ang aking pagmamahal sa bayan at sa wikang Pilipino habang gumagaling ako sa mismong paggamit ng wika.

Handa na akong sumulong sa isang masiglang kinabukasan para sa ating lahat! Kitakits!!

# data[].attributes.body
“Sa panahon ng matinding hidwaan,
ang pagkakaisa ng ating bansa ang
tanging pag-asa.”

HUSAY HUMSS! 💛 Mabuhay sa inyong lahat!<3 Sa nakaraang eleksyon, naunawaan ko ang kahalagaan ng wikang Tagalog sa kommunikasyon ng ating bayan, bagaman mahina ako sa wika, nais ko matuto at palalimin ang aking bokabularyo kasama ninyong lahat!

# data[].attributes.body
II. Medyo natatakot lang po ako sa adjustment para sa Hyflex.
III. Hello po! Ako po ay si Eli, mahilig akong makipaglaro kasama sa mga kaibigan ko, at palagi kong ninanais na gawin ang aking pinakamakakaya sa lahat ng ginagawa ko.

# data[].attributes.body
Ako si Gaenn Perez (ang pagbigkas ay “Geyn”)

Ang nasa larawan ay si Nick Nelson. Siya'y katangi-tanging tauhan sa isa sa aking mga paboritong palabas na "Heartstopper” Maihahalintulad ko ang aking sarili sa kanya dahil mahilig rin ako mag-workout at maglaro. Mahilig kami sa mga cute – na aso.

Tulad niya, malaki ang aking pangamba sa mga pagbabago sa aking buhay.

Ngunit naniniwala akong makakakaya ko itong harapin at unti-unting mabubuo ang aking tiwala sa sarili.

Nasasabik akong matuto sa klaseng ito,  makipagkaibigan, at bumuo ng masasayang alaala! <333

II. Sa Hyflex set up, nag-aalala ako sa posibleng pagkuha ng COVID-19 virus.  Pinoproblema ko rin ang aming internet connection dahil baka makaapekto ito sa aking partisipasyon sa online classes.

# data[].attributes.body
Magandang umaga mga kaklase. Maaari mo akong tawaging Elohim Merigo C. Saavedra o Migo. Ngayong akademikong taon, 2022-2023, talagang sabik akong tumuklas ng mga bagong bagay. pagbuo ng mga bagong pagkakaibigan at pagsubok ng mga bagong bagay. Lahat kayo ay magsisilbing inspirasyon ko para pagbutihin ang lahat ng aking gagawin. "The youth is the hope of our future." José Rizal. Mabuhay at maraming salamat!

Husay HUMSS !!

# data[].attributes.body
Maligayang araw! Ako po si 10 Beatriz Daniela Bonoan, at puwedeng-puwede niyo akong tawaging ‘Bea’.

Sa dalawang taon online na nakalipas, ang pangunahing problema ko bukod sa pagdidiskonekta sa mga meetings dahil sa masamang internet, ay kung gaano kahirap na bumuo ng makabuluhang relasyon sa iba nang hindi ko sila nakikilala sa personal. Ngayon, natatakot ako na ang problemang ito ay lumampas lamang sa online, at nananatili sa akin kahit na pumupunta ako onsite. Ngayon, mahirap din para sa akin na kumonekta online at on-site, ngunit makatitiyak na sisikapin ko ang aking makakaya upang matagumpayan ko ang mga paghihirap at takot na ito, dahil alam ko na bahagi ako.

Sa nakalakip na larawan, napagmamasdan natin ang bihirang makikita na si 'Bea' sa kanyang natural na tirahan. Siya ay hindi matangkad (sa isip niya lamang) at medyo masungit sa totoo, kaya madalas na isinusulat ang kanyang mga iniisip at nararamdaman sa kanyang notes app. Mahilig siyang manood ng mga animated na palabas at pelikula, magbasa at magsulat ng mga tula ng fiction, video essays na higit pa sa dalawang oras ang haba, at tumambay sa Twitter. <333

# data[].attributes.body
Ang ating pananaw sa realidad ng buhay ay nagiging makabuluhan kapag tayo’y talagang nalantad dito.

Noong ikalimang baitang, natagpuan ko ang aking sariling nakatayo

habang napapaligiran ng mga nakakabinging tunog.

Nakarining ako ng mga sipol, pagbusina, at pag-urong ng makina

maski na ang ingay na nagmumula sa mga lata, tambol, at iba pa.

Pinagmasdan ko ang karatulang dala-dala ng aking mga kasama,

“Yes to Life! No to Death Penalty!” ika nila.

Nang hindi namamalayan, ako’y nakikisabay na pala
at nakagawa ng kasaysayan kasama ang iba.

Ang karanasang ito ang nagmulat sa akin para mas mahalin ang bayan.

Dahil dito, ako'y nagkaroon ng pagnanasang manindigan

para sa mga taong ninakawan ng kanilang mga karapatan

at para sa mga taong biktima ng karahasan at kawalan ng katarungan.

Ako’y isang mag-aaral na patuloy na nangangarap

para sa isang kinabukasang inaasam ng lahat.

Isang batang hindi tumitigil na nagsusumikap

para sa tagumpay at kalayaan sa hinaharap.

Husay HUMSS! Ako si Meagan Claire Espiritu o Meg. Ikinagagalak kong makilala kayong lahat!

# data[].attributes.body
Magandang umaga po! Ako po si Arles Kiel Mirandilla na biliang 27 sa klase, at ang aking palayaw ay Kiel. Ang ginawa kong larawan sa taas ay tatlong bagay tungkol sa akin. Ang tema na ipinili ko sa desenyo ay mga planeta dahil ang paborito kong kanta ay Sun and Moon. Salamat po at sana maligaya tayo sa kursong ito.

Wala po akong problema sa HYFLEX SET-UP.

Kung mayroon pa akong maidadagdag, pumunta ako sa pilang ito dahil interesado ako sa mga pelikula at ang paggawa ng mga ito. Interesado ako dahil gusto kong maging isang tagalikha ng mga pelikula pagtanda ko.

Salamat po at God Bless!

# data[].attributes.body
II. Sa loob ng higit dalawang taon na tayo ay nabawian ng kalayaang magtipon at matuto ng sama-sama, tayo ay nagkaroon ng pagkakataon upang mas lalong pagyamanin ang relasyon na mayroon tayo sa ating mga kasama sa bahay, na sa aking kaso, ay ang aking pamilya. Sa kabuuang panahon na itinagal ng pandemya ay wala akong ibang nakakasama kung hindi sila, mula sa aking pag gising sa umaga hanggang sa aking pagtulog sa gabi, mga boses at halakhak lamang nila ang una’t huli kong naririnig bawat araw. Mas lalo ko silang nakilala at tunay na mas lalo akong napamahal sa kanila. Aminado ako na mas lalo akong napadepende sa kanila sa kurso ng pandemya, at mahirap sa akin na mapalayo sa kanila ngayong unti unti nang bumabalik ang harap harapang klase. Bilang isang estudyante na nagmula sa malayong lugar, kinakailangan ko munang lumayo sa aking pamilya upang ituloy at magpursigi sa aking pag-aaral. Maraming bagay o concern ukol sa Hyperflex Set-Up ang nagpapanatili sa aking gising sa gabi, pero ang pagkakalayo ko sa aking pamilya ang pinaka prominente sa mga ito. Mahirap man ito para sa akin ngunit alam kong kinakailangan ko itong gawin kung nais kong makamit ang mga pinapangarap kong bituin.

III. “Dalaga”

Isang mahiyaing humanista,

Hindi ba’t parang magkasalungat ang mga salita?

Siyang siya ang situwasyon ng isang dalaga,

Na nagnanais maging isang abogada.

Kanyang mundo’y umiikot sa pagaaral,

Kasipagan at determinasyon ang nais niyang ipairal.

Tila napapatalon sa tuwa tuwing nakatatanggap ng parangal,

Sapagkat napapasaya rin nito ang kaniyang mga minamahal.

Sa panibagong yugto ng buhay ay siya’y kinakabahan,

Napapaluha kaiisip kung kakayanin niya ba ang mga hamon sa bagong paaralan.

Ngunit hindi siya papasindak, dahil sa kanyang kaalaman;

Siya ay isang dalaga na may paninindigan.

# data[].attributes.body
Pangako, isang salitang kay lalim ng paniniwala. Sa mundo, nakailang dinig na ng pangako ngunit bilang lamang ang natutupad. Nakakapagod ngunit patuloy ang pagkatanga nang malunod sa mga salitang nabitaw ng walang kasiguraduhan. Nadaan sa mga pananalita ngunit walang kakayahang mapatunayan. Natuwa, naniwala, nabigo, nasaktan — paulit ulit ngunit kailanman di naisipang matuto. Sa mundo na puno ng kawalan ng katiyakan, andito tayo, patuloy nalulunod sa mga nakakalimutang sumpaan.

Ako si Moirrha De Quiroz (hindi po dela Torre), kilala bilang Moi ng Hurtado, at binabati ko ang lahat ng nagbabasa nito ng isang magandang araw!

Bilang isang naghahangad na psychologist at abogado, ang aking mga pangako para sa bansa ay hindi mananatiling salita lamang. Isa akong biktima ng paniniwala sa mga pangakong hindi nakatakdang magkatotoo. Bagamat nasaksihan din ito sa gobyerno dahil marami ang hindi tumupad sa kanilang mga sinumpaan para sa ating bansa. Pinaninindigan ko ang mga pinaniniwalaan ko. Sa ating mga silid-aralan man o sa buong Pilipinas, handa akong ipagtanggol kung ano ang tama ayon sa batas.

Para sa parating na pasukan, mayroon lamang akong ilang alalahanin sa panibagong HYFLEX set-up. Una, mayroon akong pagkabalisa sapagkat kinakailangan muli maglapat sa muling nagbabalik ang pisikal na pagpunta sa paaralan pagkatapos ng higit dalawang taon ng birtwal ang pagkatuto. Kahit na nasasabik akong makita ang aking mga kaklase at guro, natatakot ako sa posibilidad na mahirapan akong balansehin ang aking oras para sa pakikisalamuha at pag-aaral. Sa kabila nito, lubos kong batid na nariyan si Hurtado at aking mga kaibigan upang suportahan at gabayan ako sa mga panahong malapit na ako sumuko.

Muli, ako si Moi pero pwede rin namang MOIn (mine) ;) At isa lamang ang aking pangako sainyong lahat, at ito ay hinding hindi ko kayo ipapaubaya! (Moira take down notes)

Maraming Salamat sa pagbasa at inaasahan ko na malagpasan sa susunod na dalawang taon kasama kayong lahat.

Husay, HumSS!

# data[].attributes.body
Magandang araw! Ako si Alessandra Claire Talampas, maaari niyo nalang akong tawaging Alex. Ako’y labing-anim na taong gulang at ang aking pamamaraan ng pagpapakilala sa sarili ay sa isang bidyo na nasa itaas :P

Idagdag ko lang din na bilang isang transferee, nasanay akong gumamit ng Zoom at Schoology sa dati kong paaralan kaya kinakabahan ako pagdating sa paggamit ng Google Classroom subalit hindi ako pamilyar dito at kadalasan din ay mahina ang aking koneksyon sa bahay kaya naman nag-aalala ako na baka mahirapan akong humabol sa ating mga gawain :(

Maliban doon, maraming salamat! Ikinagagalak kong makilala kayong lahat :D

# data[].attributes.body
Ako po at si Victor Sergio R. Dator, maaari mo ako tawagin si Serge. Noon, may pinanood ako kasama ng aking lola, ang title ng palabas ay “, legal wives” sa Netflix. Ang bida ng kwentong at si Ismael Makadatu na anak ng isang makapangyrihang Muslim sa kanilang angkan. May tatlong asawa si Ismael na si Amirah Alonte, Diane San Luis-Makadatu, at si Farrah Valeandong. Pero ang paborito kong karakter ay si Mirriam, siya ay isa sa mga main antagonist na gustong maging asawa ni Ismael. So, ano na ang ginawa niya para maging asawa ni Ismael. Marami talagang ginawa niya kaya, di ko sasabihin ang nangyari sa kwento dahil baka gusto niyo ipanood ito. Pero magaling ang aktor Mirriam, ang kanyang pagsabi ng Ismael at Ish-mael. Ang sassy ni Mirriam, may kulay ang kanyang kilos. At talagang crazy siya, kaya makikita no talaga ang kanyang talento. Mahilig talaga ako sa mga karakter na hindi bland at crazy. Kung hindi ka magilig sa mga love stories pero mahilig sa mga pact action plot, magugustuhan mo ang legal wives.

# data[].attributes.body
magandang gabi aking mga nakakaakit na patatas. Ako Si Marcus Nikolas T. Gusi, Marcus lang. Wala akong masyadong inaabutan ngayon maliban sa aking sarili. Ang pagiging masiyahan sa
aking pagpupunyagi na maging kontento. Ako ay isang tao na maituturi mong malakas ang kumpiyansa. Ngunit isa lang iyong anino ng aking pagkakato. Sa totoo lang, mahilig lang ako
mahuli sa mga sitwasyon na nagdadala ng kakanyahan, kulay, at pagsagana sa aking buhay. Mahilig ako makakita ng kilos at awtentisidad. Para saakin masaya makisama sa aking mga ginugusto
at minamahal. Pero mahilig rin akong manitiling naaliw sa sarili at sarili ko lang. Mahilig ako lumamon ng mga imporsasyong nakakatulong sa ginhawa ko at ng mga tao. Mahilig rin akong
mangasar, dahil karaniwan ng mga tao na na kikilala ko ay mahiyain at mabalisa. Lahat ng marami rami kong talagang gusto ay makikita mo pagdating ng mga araw na magkakasama sama tayo sa
mga silid ng Ateneo. Kung may maituturi mang bahay para sa aking puso, iyon ang nakikitang kong mga pagkukusa ng mga tao sa
paligid ko na magpakita ng tunay na pagmamahal bilang isang tao. Pwet <3

# data[].attributes.body
Magandang Araw! Ako si Paul Jared Limgenco IV. Puwede niyo akong tawagin na Red. Ako'y isang aktor sa teatro, at mahilig sa musika. Ngunit dahil sa pandemya ako'y nakulang sa mga pansariling gawain katulad ng video games, at pag-ehersisyo.

Wala akong problema sa bagong HYFLEX SET-UP, ngunit aaminin ko na ako'y nasasabik na bumalik sa aking minamahal na Ateneo High School campus.

Pabayaan niyo akong ikwento ang isa sa aking paboritong kanta na galing sa Mula Sa Buwan na ang pamagat ay "Ikaw." Isang napakagandang kanta tungkol sa pagmamahal. Gustong gusto ko ito dahil sa makulay na pagsabi at pagamin ng damdamin ng isang tao. Sa aking palagay ang musika ay tila tula na rin ngunit iba lang ang pagpakita at pagkasabi.

Ikaw ng Mula sa Buwan

Ikaw ay isang rosas
Na humahalimuyak
At wala ng katulad
Sa hardin ng mga bulaklak

Ang ngiti sa'yong labi
Ay nakahahalina
Natutukso at tila
Ang oras ay tumitigil pa

Maiinggit ang bukang liwayway
Ang ganda niya'y nawalan ng saysay
Sa kulay mong tinataglay
At sa mundo'y ibinibigay

Maiinggit ang bukang liwayway
Ang ganda niya'y nawalan ng saysay
Sa kulay mong tinataglay
At sa mundo'y ibinibigay

Sa kulay mong tinataglay
At sa mundo'y ibinibigay

# data[].attributes.body
II. Ano ang mga concern/s mo sa HYFLEX SET-UP, kung mayroon man?

Namumutiktik ang mga busina’t pasahero habang naghahabulan ng masasakyan, katulad kong isang komyuter na saksi sa bulok na pampublikong sasakyan ng Pilipinas. Hindi maitatangging nakararanas tayo ng krisis, maliban sa COVID-19, naglalabasan din ang baluktot na sistema ng gobyernong magpatupad ng makabagong uri ng transportasyon. Naniniwala akong sumasangguni ito sa suliraning aking lalayagin at sapilitang isusulong upang makarating sa Ateneo. Maliban pa rito, tumataas ang bayarin ng iba’t ibang pampublikong sasakyan—isang alalahanin na nararapat bigyang-pansin ngayon na pati ang paglikom ng pera’y isang hamon. Bagaman hindi madaling magpabalik-balik mula Maynila hanggang Quezon, isang bukas na durungawan naman ito upang ako’y matuto, mahasa, at magkaroon ng makabuluhang karanasan—isang karanasang iboboses upang tuldukan at bigyang-kasagutan.

III. Malikhaing Pagpapakilala

Wangis ng Maralita

Maliit. Payat. Maputla.
Ang pagtungtong sa panibagong yugto ng buhay ay nakalulula;
Hindi tiyak ang nilalakaran ngunit patuloy aabutin ang tala;
Habang hawak-hawak at kinakampay ang bandila.

Nagpapakitang-gilas upang mapansin, purihin, at umangat.
Bagaman mayumi at tahimik, sinusubukang makisama sa lahat.
Isang maralitang nagmula sa ibabang uri ng lipunan,
Ngunit namumukadkad at hindi ikukubli ang katauhan.

Nangangarap maging abugado,
Tumatayong boses ng mga walang sandata at natalo.
Lalabanan ang kawalang-katarungan at kamangmangan ng mga Pilipino,
Lilinisin ang hustisya at ipagtatanggol ang mga ninakawan ng anino.

# data[].attributes.body
Shanelle Ko, Shanelle mo, Shanelle nating lahat!

Maligayang bati po sa inyo. Nawa’y maging maganda po ang araw niyo ngayon. Bago magsimula, nais kong pag-usapan muna ang video na inilagay ko sa itaas. Opo, tama po kayo. Idolo ko po si Michael Jackson at hilig ko pong gayahin ang kanyang damit at ang kanyang mga sayawan. Kahit sa pagpasok dati sa eskuwelahan ay ginagaya ko siya. At siyempre, hinding hindi ko makakalimutan ang iconic hat niya. Walang duda na para sa ibang tao, nakakatawa nga namang gayahin 24/7 ang iyong idolo. Yung bigla ka nalang kakanta ng “billie jean is not my lover!” o bigla ka nalang magmomoonwalk sa gitna ng silid-aralan. Naku! Kahit ako nahihiya. Kung maaari ko lang ibaon ang nakaraan ay ginawa ko na. Ngunit, maraming tao ang natuwa sa akin. Marami ring tao ang napasaya ko sa pagsasayaw ko ng Billie Jean kahit hindi ko naman siya gayang gaya. Kahit ngayon na malaki na ako at dalaga na, palagi pa rin nila akong tinatawag na Michael Jackson Jr..  Napagtanto ko na may mga bagay na nagbibigay sayo ng kaligayahan kapag ginagawa mo ito. Doon ko nadiskobre ang aking unang libangan.

Ang pagsasayaw ang unang talento o hilig na aking nadiskobre. Maaari ring sabihin na ang pagsasayaw ang unang gawain na nagbibigay kaligayahan sa akin dati. Napagtanto ko na hindi lang pala mga materyal na bagay ang nagbibigay kasiyahan sa atin. Maaari rin pala sa pagkakanta, sa pagsasayaw, sa paglilingkod, o kahit anong libangan pa. Hinding hindi ko makakalimutan ang naging impluwensiya sa akin ng pagsasayaw dahil ito ang naging tulay sa pagdiskobre ko sa iba’t iba ko pang interes at libangan sa buhay. Ito ang naging tanging dahilan kung bakit nandito ako ngayon at patuloy na hinahabol ang mga pangarap kong walang katapusan. Muli, ako si Shanelle Ko at hindi shanelle niya, at patuloy kong hahanapin ang mga bagay na nagpapasaya sa akin.

# data[].attributes.attachment_caption
"The Essence of Peace" ni Bert Monterona

# data[].attributes.body
"Ang paghahanap ng tao sa sarili'y 'di makakamit mag-isa, kundi sa pakikitungo niya sa iba"

Maayong buntag sa inyong lahat! Naalala ko pa ang unang pagkakataong tinuruan ako ng diyalekto. Kamangha-mangha ko na pinanood ang pakikipag-usap ng isang grupo gamit ang iba't ibang diyalekto dahil ito ang unang beses na nalaman ko na hindi lang tayo limitado sa iisang wika.

Maraming oportunidad na magbahagi ng emosyon at ng panayam sa iba't ibang diyalekto. Karamihan din ng tao'y madalas sanay sa diyalekto ng kanilang rehiyon; kaya hindi mo sila madalas makakausap ng malalim gamit ang karaniwang Tagalog.

Ang pakikitungo sa isa't isa'y nangangailangan ng personal na koneksyon at malalim na pagkakaunawaan; ito ang unang hakbang sa paghahanap sa sarili. Kaya ano pa nga ba'ng mas madaling gamitin na daluyan kundi ang wika? Maraming implikasyon, gamit, at paniniwalang nakatali sa wikang Pilipino kaya marami din itong epekto, impluwensiya, at kagamitan; sa siyudad at sa araw-araw.

Husay HumSS! Ako ay si Andrew Fernandez o Andrew at nasasabik akong matuto at lumakbay kasama kayong lahat!

# data[].attributes.body
II. Ano ang mga concern/s mo sa HYFLEX SET-UP, kung mayroon man?

Wala akong masyadong inaalala patungkol sa set up na ito. Gayunpaman, umaasa lamang ako na ang lahat ay patuloy na manatiling ligtas at huwag kalimutang mag social distancing at magsuot ng face mask. Bagama't unti-unting bumalik sa 'normal' ang mga buhay natin, mahalagang tandaan na laganap pa rin ang COVID-19 at hindi natin dapat balewalain ang mga bagay na ito. Mag-ingat po kayong lahat!

III. Malikhaing pagpapakilala

Magandang araw sa inyong lahat!!! Ang pangalan ko ay Kelly Asia Tang, ngunit maaari mo akong tawaging Kelly. Masaya akong maging kaklase sa inyong lahat at inaasahan kong mas makilala pa kayong lahat! Sana makapagtrabaho tayong lahat ng maayos :>

Pinili ko ang HUMSS strand dahil gusto kong palakasin ang aking pagsasalita sa publiko, pati na rin mapalakas ang aking kumpiyansa. At saka, communication arts ang kursong inaasam kong pag-aralan sa kolehiyo, kaya ang pag-aaral dito sa HUMSS ang magiging stepping stone ko.

Isa sa aking mga pangunahing halaga ay ang laging gawin ang iyong makakaya sa lahat ng iyong ginagawa. Laging magsikap para sa pinakamahusay. Bagama't tiyak na hindi maiiwasan ang kabiguan, huwag masyadong mawalan ng pag-asa, ngunit patuloy na magsikap! HUSAY HUMSS!! <3

# data[].attributes.body
Dito po ako naglagay kasi marami po akong hilig gawin, hehe.

Medyo kinakabahan lang po ako para sa Hyflex set-up na mayroon tayo, ngunit hindi ko maitatanggi na ako’y sabik nang matuto kasama ninyo at magbahagi ng mga kaalaman ko!

Magandang Buhay! Ako si Asia. 🌎 Ang english ng balot ay “wrap” kasi ang zodiac sign ko ay “cancer the crab.” 🦀 Simpleng tao lang po ako 🤭, mahilig matulog pero handang ipaglaban ang karapatan ng mga tao.

Ang buhay ay katulad ng buhok ko, maikli. Kaya’t gawin mo ang iyong hilig at ‘wag matakot na magkamali. 🤩  Dapat ay magpaka-iced tea ka para “bottomless” ang saya! 🥤

Marami po akong gusto, at ang isa sa mga kinahihiligan ko ay ang pagkuha ng litrato. 📸 Kaya aking ipakikilala ang sarili sa pamamagitan nito. wahahah

# data[].attributes.body
II. Wala naman po akong mga problema tungkol sa ating HYFLEX SET-UP.

III. Kumusta sa aking minamahal na guro at mga kaklase? Sana ay na sa mabuting kalagayan kayong lahat! Ako po si Matthew Joshua Flores at Josh naman ang palayaw ko. Ako'y nananabik na makasama kayo at makipagkaibigan sa inyo ngayong taon at sana ay magkasundo tayong lahat upang harapin ang mga hamon na ibabato sa atin ng buhay. Bakit ko nga ba napag-desisyunan na mapunta sa HUMSS? Simple lang ang sagot diyan. Nais kong lang mahasa ang aking kakayahan sa pagsulat at sa pananalita sa harap ng maraming tao. At kung nagtataka man kayo kung ano ang aking ginagawa sa aking libreng oras ay naglalaro lamang ako ng basketball (ito talaga ang hilig kong sport simula nung bata pa ako).

# data[].attributes.body
II. Sa kabutihang-palad, ang inaalala ko lang sa bagong set-up na ito ay ang aking internet connection na minsan ay biglaang humihina at ang aking lingguhang paguwi sa probinsya.

# data[].attributes.body
Ang mga pinag-aalala sa akin tungkol sa hybrid ay and monkey pox, dahil mababa ang resistensya ko sa mga sakit kaya hindi ko alam kung pwede ba rin akong lumabas para sa face to face.

Ako po si Ryan Sastre, mahilig po ako sa lahat ng gawain na tungkol sa mga komputer at sa pagluluto ng lahat ng pagkain. At lagi akong pwedeng kausapin tungkol sa kung ano, kahit drama o ano pa.

# data[].attributes.attachment_caption
(asa alapaap pa utak ko para gumawa ng tula, kaya ito nalang <3)

# data[].attributes.body
Magandang Araw! Ako si Janelle Francine Suministrado ngunit maaari mo akong tawaging 'Chinee'. Ang larawang ito ay aking ipininta noong araw ng pagkaproklama sa anak ng isang diktador. Nangangalan itong "bulagin silang pula" o "blind them red". Isang pakahulugan patungo sa ating klimang pampulitika ngayon kung saan nananalo lamang ang taong makapangyarihan sa pamamagitan ng paglason sa utak ng iba hanggang sa kanilang pagkabulag. 'Di man pormal ang pagpapakilala sa paraang paglathala ng katayuan sa pulitika, ngunit bilang estudyanteng humanista, maituturing kong tungkulin ang pagtambad ng aking moralidad at prinsipyo.

#lenikikosakalamrawr

# data[].attributes.body
II. Ano ang mga concern/s mo sa HYFLEX SET-UP, kung mayroon man?

Mahigit dalawang taon din ang "online class" set up kaya hindi maiiwasan na manibago. Lalo't na kailangan ng gumising ng maaga upang pumunta sa eskwelahan. Ang hiling ko lamang ang lahat ay maging ligtas lalo't na hindi pa natatapos ang pag laganap ng COVID-19.

# data[].attributes.body
Hello po! Ako po ay si Sean Xavier S. Sanosa sa klase ng 11-Hurtado. Ako ay isang masiyahing ngunit mahiyain na tao. Ang isang kahinaan ko sa Filipino ay ang pag bigkas ng mismong wika. Ako ay mahilig sa mga masining na bagay kagaya ng paguguhit. Mahilig din ako manood ng kahit na anong pilikula lalo na kapag kasama ang aking pamilya. Tungkol sa hyflex set-up, ok naman ako dito pero kailangan ko lang masanay lalo na sa pisikal na klase dahil sa dalawang taon na online classes. Hindi ako makapaghintay sa isang masaya na karanasan bilang isang klase sa taon na ito.

# data[].attributes.body
Magandang araw! Ako si JP Christian A. Gamolo! Wala naman akong concern sa HYFLEX Set-up. At sa totoo lang, di ako masyadong komportableng magpakilala sa iba pero since mukhang required to, gawa nalang ako ng listahan ng mga hilig kong gawin.

-Mahilig akong magpiano (Nagattatch ako ng link kung gusto niyong makita yung sample, inaaral ko pa yung piyesa kaya konti lang yung passion ko sa pagplay ko pero bahala na 😅)
-Naglalaro ako ng mga video games
-Nagreresearch ako sa kung saan ako interesado gaya ng Entrepreneurship, Musical instruments, mga inovation ng NASA, Space X, Tesla atbp.

May mga iba rin naman akong hilig, pero yung tatlo na minention ko yung mga hobby ko talaga.

# data[].attributes.attachment_link.title
Fil Padlet Piano Sample - (Ludovico Einaudi - Nuvole Bianche)

# data[].attributes.body
II.

Isa sa mga pangunahing alalahanin ko sa HYFLEX SET-UP ay ang kaligtasan natin. Dahil hindi pa ganap na naaalis ang pandemya, maaaring may posibilidad na ako o ang isa sa aking mga kaeskuwela ay makakuha ng virus at mahawaan kami. Sana, magkaroon ang paaralan ng mga kinakailangang pag-iingat upang maiwasan ito.

III.
Kamusta ako po ay si Sean Francis Rafael A. Duque pero pwede mo po akong tawagin Sean. Marami akong libangan tulad ng pagtugtog ng mga instrumento at paglalakbay kung saan saan sa Pilipinas ngunit sa lahat ng ito, ang paborito kong gawin ay manood ng mga pelikula at palabas. Ang ilan sa mga paborito kong genre ay ang Adventure, Romance, Teen Drama, at Comedy. Sana sa klase na ito, makakanood tayo ng ilang mga educational shows na makakatulong sa ating pag-aaral

# data[].attributes.body
Pagbati! Nais ko lamang ibahagi sainyo ang aking buong pagkatao. Marco Angelo S.J. Almonte nga pala o mas kilala bilang sa palayaw na Marco! Abot langit ang aking mga ngiti sapagkat ikinagagalak ko kayong makasama sa panibago nanamang yugto ng ating mga buhay!

Magdaan man ang ilang mga buwan at taon, hindi na kailanman maaapula ang nagliliyab kong pusong naghahangad na pairalin ang kabutihan, katotohanan at hanapan ng solusyon ang kanser panlipunan.-- Ito ang naging bunga ng nagdaang laban na nagbigay inspirasyon sakin na ituloy ang laban para sa bayan. Sabi nga ni Atty. Leni Robredo: "Ang mga namulat hindi na muling pipikit."

Malapit sa aking puso ang paglaalro ng iba't ibang klase ng sports, lalong lalo na ang basketball. Bukod sa pagiging abogado tulad ng aking tatay, isa rin sa pangarap ko ang maging isang matagumpay na atleta.

Takits!!

# data[].attributes.body
II. Ang aking mga inaalala sa HYFLEX SET-UP ay ang kaligtasan ng mga estudyanteng nagcocommute lamang at ang kahinaan ng internet connection sa iba’t ibang lugar na maaaring maging sanhi ng abala sa pag-iintindi ng aralin.

III. “Ilocana ka? Kaya pala ganyan ang pananalita mo… Para bang parati kang galit at kakaiba ang diin ng iyong pananalita kapag ikaw ay nagtatagalog!”

“Probinsyana ka? Kaya pala ang itim ng iyong kutis. Lagi ka bang nasa labas ng bahay at wala ba kayong internet doon? Kaawa awa ka naman!”

Iyan ang karaniwan kong naririnig noong baguhan pa lamang ako sa Maynila. Tatlong taon na ang nakalipas ngunit hindi maalis sa aking isipan ang mga salitang iyon. Siguro ngayo’y nagtataka ka sa binabasa mong teksto, kung ano nga ba ang kaugnayan nito sa isports o abentura?

Isa akong probinsyana, isinilang at lumaki ako sa probinsya. Ang probinsya ko’y malaon sa Maynila, kung tutuusin ay umaabot ng sampung oras ang byahe. Ang aming libangan ay maglaro sa labas ng iba’t ibang uri ng isports tulad ng volleyball, basketball, at badminton. Hindi mawawala ang pagpunta sa isla tuwing katapusan ng linggo, mababatak ka sa paglalangoy at paghuli ng mga isda. Hindi nakakasawa ang sariwang simoy ng hangin at tanawin ng mga bundok.  Sa mga eskwelaha’y parating may paligsahan sa isports na may iba’t ibang premyo. Sa bukid ako pumaparoon tuwing hapon at sinusulyapan ang lipad ng mga ibon. Ipinagmamalaki ko ko ang aking kutis at ang aking pinanggalingan. Hindi man magara ang kinalakihan kong buhay ngunit malugod akong marami akong “life adventures” na humubog saakin upang maging matatag.

Ako si Chiaralei Rumbaoa o “Chi” sa maikling salita, ikinagagalak kong kayo ang ang makakasama ngayong taon.  Palagi ninyong tatandaan, kabaitan ay pausbungin sapagkat ito ang isa sa mga paraan upang tayo'y magkaisa. Tumungo na tayo sa daan ng ating pangarap.

# data[].attributes.body
Hello mga ka-Uniteam!!!🥰❤️💚❤️💚
dejk po

Ako po si Rafael Campos, maaari niyo po akong tawaging Rafa💖

Ang nagdaang eleksyon ang gumising sa kin  na makisangkot, na mas maging mulat sa mga bagay na nangyayari sa ating lipunad🎀

Ito na siguro, sa aking palagay, ang ibig sabihin ng sabi niyang “gisingin na ang natutulog pang lakas”🥰💅

Sa kabila naman ng hilig kong mag-adventure  at pumunta sa iba’t ibang lugar at tanawin, masasabi kong isang kakaibang adventure at paglalakbay ang aking pagsuporta kay ex-VP Leni Robredo💖

*patunay dito ang aking mga barda sa SocMed

Sabik na sabik akong mas makilala kayo at makiisa sa inyo sa pagaaral natin sa asignaturang Filipino upang sama-sama nating makamit ang kahusayan dito.

Oh diba??? #Unity!❤️💚❤️💚

Maraming salamat sa pagbabasa💖🌸🎀

# data[].attributes.body
Tiktok Cutout Trend !!

II. Ang inaaalala ko po sa HYFLEX-Setup ay sana kayanin ng internet sa ASHS ang sabay-sabay na teachers sa mga silid-aralan.

Wala pa ako masyadong malalim na inaalala ngunit nabibilib ako sa kakayahan ng mga guro para magsagawa ng klase onsite, na may kasamang online meeting. Inaabangan ko kung ano ang mangyayari sa onsite sessions bukas !!

# data[].attributes.body
“Tumingala,

Lumingon,

Pagmasdan

Ang malawak na kalawakan

Sa dami ng bituin

Sino nga ba’ng higit?

Sino’ng may kinang

Na magpapasabik sa madla?

Sa paaralan ng Ateneo

Mga estudyante’y bituin

Maaaring iba’y kuminang nang maaga

Ngunit asahan na ang iba’y lilitaw din

Bababa ang tingin sa sarili

Marahil sa liwanag ng iba

Ngunit pakatandaan

Na may iba’t iba tayong paraan

Na pumukaw ng atensyon

Na magbibigay rin ng positibong reaksyon

Hindi man ako kasing galing ng iba

Alam kong may kaya rin akong maambag

Hindi man ako ang unang pansinin

Alam ko na ako ay iisa pa ring bituin,

Naghihintay ng aking panahon

Kasabay ang pagdasal sa may Poon.”

Mapitagang araw! Ako si Joshua Mikhail Palad 28, maaari ninyong tawaging 'Shua' o 'Mikhail'. May iilan lamang akong problema sa HYFLEX, at isa na nga rito ang mahinang koneksyon sa internet, kung saan mahihirapan ang isa na kumonekta sa kapulungan na inihanda ng guro. Isa pang nakikita kong hadlang ay ang maaaring pagkalat pa ng COVID-19, kung saan hindi pa rin umaalma ang pandemyang kumitil ng libo-libong buhay. Madagdag ko lamang na bumibilis ang pagkalat ng Monkeypox, isang nagbabadyang epidemya na maaaring makaapekto sa mga estudyante, lalo na sa isang estudyanteng tulad ko na nagko-komyut.